Doložka 

finančných, ekonomických, environmentálnych  vplyvov, vplyvov na zamestnanosť a podnikateľské prostredie

1. Odhad dopadov na verejné financie
 Pristúpením Slovenskej republiky k Dohovoru o zriadení Európskej organizácie pre využívanie meteorologických satelitov (EUMETSAT) a  súvisiacim protokolom sa predpokladá v roku 2006 úhradu vstupného poplatku a členského poplatku, v roku 2007 a nasledujúcich rokoch úhradu členského poplatku z prostriedkov štátneho rozpočtu v nasledovných objemoch:
Celkový poplatok pre nového člena v roku vstupu do organizácie sa rovná súčtu členského príspevku a vstupného poplatku. 
Výpočet ročného členského poplatku pre plnoprávneho člena EUMETSAT-u je založený na škále príspevkov, odvodenej od výšky hrubého národného dôchodku jednotlivých členských štátov. Zodpovedajúci príspevok Slovenskej republiky v roku 2006 bude 0,27 % rozpočtu EUMETSAT-u, čo zodpovedá 583 093 EUR. 
Vstupný poplatok sa rovná trojnásobku prvého ročného príspevku zmenšeného o sumu, zaplatenú počas piatich rokov pôsobenia člena ako spolupracujúceho štátu. 
V prípade Slovenskej republiky je vstupný poplatok stanovený na 830 000 EUR. 
 2. Odhad dopadov na obyvateľstvo, hospodárenie podnikateľskej sféry a iných právnických osôb
 Pristúpením Slovenskej republiky k Dohovoru a jeho dodatkovým protokolom sa predpokladá priaznivý vplyv na obyvateľov, hospodárenie podnikateľskej sféry a iných právnických osôb v dôsledku skvalitnenia výstupov hydrometeorologickej služby.
 
3. Odhad dopadov na životné prostredie
Pristúpením Slovenskej republiky k Dohovoru a jeho dodatkovým protokolom sa predpokladá priaznivý vplyv na životné prostredie v dôsledku skvalitnenia výstupov hydrometeorologickej služby, predovšetkým v oblasti rozvoja povodňového varovného a predpovedného systému..
4. Odhad dopadov na zamestnanosť
Pristúpením Slovenskej republiky k Dohovoru a jeho dodatkovým protokolom sa nepredpokladá ovplyvnenie súčasnej úrovne zamestnanosti. 
5.  Analýza vplyvov na podnikateľské prostredie
Pristúpením Slovenskej republiky k Dohovoru a jeho dodatkovým protokolom sa rozšíria možnosti prístupu podnikateľskej sféry k zákazkám EUMETSAT-u, pretože asi 90 % ročného rozpočtu (asi 12 miliárd Sk v roku 2005) je spotrebované na produkty a služby európskeho priemyslu. EUMETSAT sa významne angažuje aj v rozvoji jedného z najambicióznejších kozmických projektov súčasnosti GMES (Globálne monitorovanie pre bezpečnosť a životné prostredie), ktorý inšpirovala a financuje EÚ. Po vstupe SR do EUMETSAT-u sa cez túto organizáciu otvorí pre slovenských špecialistov a firmy možnosť zúčastniť sa podnikateľsky a odborne týchto aktivít.